ນາຍົກລັດຖະມົນຕີຍີ່ປຸ່ນ ຈະບໍ່ລາອອກ
ນາຍົກລັດຖະມົນຕີຍີ່ປຸ່ນກ່າວວ່າ ທ່ານຈະບໍ່ລາອອກ ຍ້ອນຂ່າວການຮັບເງິນໂຄສະນາ ທີ່ຜິດກົດໝາຍ
ນາຍົກລັດຖະມົນຕີຍີ່ປຸ່ນ ທ່ານ Naoto Kan ກ່າວວ່າ ທ່ານຈະບໍ່ລາອອກ ຫຼັງຈາກລາຍງານຂ່າວໜັງສືພິມສະ ບັບນຶ່ງອ້າງວ່າ ຫ້ອງການຂອງທ່ານ ໄດ້ຮັບເງິນບໍລິຈາກ ສຳລັບການໂຄສະນາຫາສຽງ ແບບຜິດກົດໝາຍ ຈາກ ຊາວຕ່າງປະເທດຄົນນຶ່ງ ລາຍງານຂ່າວ ທີ່ພິມເຜີຍແຜ່ໂດຍໜັງສືພິມ Asahi ສະ ບັບທີ່ອອກໃນວັນສຸກມື້ນີ້ແຈ້ງວ່າ ທ່ານ Kan ໄດ້ຮັບເງິນ ໃນຈຳນວນຫຼາຍກວ່າ 12,000 ໂດລາ ຈາກຊາວເກົາຫຼີ ໃຕ້ຄົນນຶ່ງທີ່ອາໄສຢູ່ປະເທດຍີ່ປຸ່ນ ໃນລະຫວ່າງປີ 2006 ຫາ 2009 ຊຶ່ງເປັນການລະເມີດຕໍ່ກົດໝາຍ ວ່າດ້ວຍທຶນ ສຳລັບການເລືອກຕັ້ງ ທ່ານ Kan ກ່າວຕໍ່ຄະນະກຳມາທິການຂອງສະພາແຫ່ງ ຊາດໃນວັນສຸກມື້ນີ້ວ່າທ່ານເຊື່ອວ່າຜູ້ບໍລິຈາກເງິນດັ່ງກ່າວ ເປັນຄົນຍີ່ປຸ່ນຍ້ອນບຸກຄົນຜູ້ນັ້ນມີຊື່ເປັນພາສາຍີ່ປຸ່ນ ທ່ານເວົ້າວ່າ ຖ້າລາຍງານຂ່າວຂອງ ໜັງສືພິມ Asahi ຫາກເປັນຄວາມຈິງຖ້າຍິນດີທີ່ຈະສົ່ງຄືນເງິນຈຳນວນດັ່ງກ່າວຢ່າງຄົບ ຖ້ວນ ລັດຖະມົນຕີການຕ່າງປະເທດຄົນກ່ອນຂອງທ່ານ Kan ຄືທ່ານ Seiji Maehara ໄດ້ລາ ອອກຢ່າງກະທັນຫັນ ໃນມື້ວັນອາທິດຜ່ານມາ ຍ້ອນເກີດເຫດການທີ່ຄ້າຍຄືກັນນີ້ ມີຊາວເກົາຫຼີຈຳນວນຫຼາຍຮ້ອຍພັນຄົນອາໄສຢູ່ທີ່ປະເທດຍີ່ປຸ່ນ ຊຶ່ງສ່ວນໃຫຍ່ຂອງຊາວເກົາ ຫຼີໃຕ້ເຫຼົ່ານີ້ແມ່ນສືບເຊື້ອສາຍມາ ຈາກພວກທີ່ຖືກນຳມາແຕ່ແຫຼມເກົາຫຼີ ໃນລະຫວ່າງການ ຢຶດຄອງສະໄໝອານານິຄົມຂອງຍີ່ປຸ່ນ ກ່ອນແລະລະ ຫວ່າງສົງຄາມໂລກຄັ້ງທີ 2 ຊາວເກົາ ຫຼີເຫຼົ່ານີ້ມີຊື່ເປັນພາສາຍີ່ປຸ່ນ ແຕ່ບໍ່ໄດ້ເປັນພົນລະເມືອງຍີ່ປຸ່ນ